tartuNLP/wikipedia-smugri-20251201 huggingface dataset:
Kahtlustatav

Kahtlustatav on Eesti Vabariigis kriminaalmenetluse seadustiku § 33 järgi isik, kes on kuriteos kahtlustatavana kinni peetud, või isik, keda on piisav alus kahtlustada kuriteo toimepanemises ja kes on allutatud menetlustoimingule.
Kriminaalmenetluse seadustiku § 217 kohaselt on isiku kahtlustatavana kinnipidamine menetlustoiming, mis seisneb isikult kuni 48 tunniks vabaduse võtmises. Kinnipidamise kohta koostatakse kinnipidamisprotokoll.
Naturalisatsioon

Naturalisatsioon on kodakondsuse saavutamiseks ette nähtud seaduslik toiming isikule, kes ei ole riigi sünnijärgne kodanik. Seda saab teha näiteks siis kui abiellud riigi kodanikuga.
Big Island

Big Island (inglise Suur saar) on mitme saare nimi:
Haldusorgan

Haldusorgan on iga avaliku halduse ülesandeid täitev asutus, kollegiaalkogu või ametiisik. 
Kui eraõiguslik isik täidab haldusorganile pandud avalikke ülesandeid, loetakse see eraõiguslik isik ülesannete täitmise ulatuses haldusorganiks. Haldusorgani tegevus peab baseeruma seadusel ning seaduse alusel antud õigusaktil. Haldusorgani tegevust üldiselt reguleerib põhikiri, milles sätestatakse haldusorgani pädevus, õigused ja kohustused, samuti alluvus. Kui haldusorganil ei ole põhikirja, peavad tema pädevus, õigused ja kohustused olema sätestatud seadusega.
Haldusorganid on tavaliselt täidesaatva riigivõimu asutused või nende hallatavad asutused.
Asutus

Asutus (vanemas kirjanduses ka "asutis") on ühiskonnas halduslikke, majanduslikke, kultuurilisi, hariduslikke, sotsiaalseid või muid ülesandeid täitev iseseisev, ainelise tootmisega mitte tegelev institutsioon. 
Riigi- ja haldusõiguses mõistetakse asutusena halduse kandja osa ehk organit, millel on määratud piirides organisatsiooniline ja funktsionaalne iseseisvus. Asutus esindab oma ülesannete täitmisel haldusevälistes või halduse kandjate vahelistes suhetes halduse kandjat. 
Eesti õiguses eristatakse ametiasutusi, riigiasutusi, kohaliku omavalitsuse asutusi, valitsusasutusi ja valitsusasutuste hallatavaid asutusi.
Sunnismaisus

Sunnismaisus oli üks pärisorjuse põhitunnuseid, millega talupojad kinnistati maa külge ja neil puudus liikumisvabadus elukoha valikuks. Sunnismaine talupoeg ei tohtinud feodaali loata elukohta vahetada. 
Euroopas sunnismaistati enamik vabu kogukonnatalupoegi Prantsusmaal 8.–10. sajandil, Saksamaal 8.–11. sajandil ja Inglismaal 10.–11. sajandil, muutes nad sellega pärisorjadeks. 
14. sajandil tekkisid Eesti aladel esimesed sunnismaisuse ilmingud, kuna talupoeg, kes oli omavoliliselt asunud elama teise feodaali valdustesse, pidi maksma senisele isandale trahvi. 15. sajandi esimesel poolel hakati pagenud talupoegi tagasi nõudma. Põgenemise ärahoidmiseks ning põgenike püüdmiseks ja väljaandmiseks sõlmisid Tartu piiskop, Kärkna kloostri abt ja nende vasallid oletatavasti juba 1411. aastal kokkuleppe, millega pandi ametisse adrakohtunik (saksa keeles "Hakenrichter"). 1458. aastast on säilinud selline kokkuleppe Tartu piiskopkonnast. Uus sõlmitud kokkuleppe täpsustas põgenike tagaotsimise ja tagasitoimetamise korda
Moodustati adrakohtu ringkonnad ja pandi ametisse adrakohtunikud, kelle ülesandeks oli pagenud talupoegade otsimine ja tagasitoomine. Talupoegade sunnismaistamine viidi Eesti aladel lõpule 16. sajandi esimesel poolel.
Talupoegade sunnismaisusele tõi leevendust 1816. aastal Eestimaa ja 1819. aastal Liivimaa talurahvaseadused, kuid need ei likvideerinud sunnismaisust, kuna talupoegade liikumisvabadus oli ikkagi piiratud. Talupoegade liikumiskitsendused kaotati lõplikult alles 1863. aasta passiseadusega.
A Hard Day's Night (album)

"A Hard Day's Night" on The Beatlesi kolmas album ja sama albumi nimilugu 1964. aastast. Album on samanimelise filmi "soundtrack".
2003. aastal koostatud Rolling Stone'i kõigi aegade 500 parema albumi loendis asub see 388. kohal.
Laulud.
Kõikide laulude autorid on John Lennon ja Paul McCartney (Lennon/McCartney).
Kavaler

Kavaler on mitmetähenduslik sõna. See võib tähendada:
Sõna päritolu.
Eesti keelde on sõna "kavaler" tulnud saksa keelest ("Kavalier"), kus tal on samad tähendused. Saksa keelde on see sõna omakorda laenatud prantsuse või itaalia keelest (vastavalt "chevalier" või "cavaliere"), kus see on kasutusel aadlitiitlina. Sõna algupära on vulgaarladina keelest ("caballarius", hobusemees), mille tüveks on ladinakeelne "caballus", hobune. 
Keskaegsete rüütliordude liikmed olid hobusemehed ehk ratsanikud ning ordu tunnustäheks oli eriline märk, millest arenesid välja tänapäeva ordenid.
Viljastumine

Viljastumine ehk fertilisatsioon ehk süngaamia on sugulise sigimise põhiprotsess, milles eriomased rakud (või rakutuumad) ühinevad sügoodiks.
Viljastumisel toimub enamasti kahe isendi (hrl samast liigist) sugurakkude ehk gameetide liitumine (kopuleerumine) ja seeläbi ka nende genoomide ühinemine.
Kõige tavalisem viljastumisviis on kopulatsioon (tsütogaamia). 
Tavaliselt eristatakse gameetide viljastumisel kaht järku: plasmogaamiat ja karüogaamiat. Mõnedel loomarühmadel on iseloomulik ka üksnes plasmogaamia (pseudogaamne partenogenees) või karüogaamia. 
Eri isendite (sugu)rakkude (või tuumade) ühinemist nimetatakse ristviljastumiseks; kui aga sama isendi (sugu)rakud (või tuumad) ühinevad kutsutakse seda iseviljastumiseks ehk automiksiseks.
Sõltuvalt viljastumiskohast saab rääkida välimisest ja sisemisest viljastumisest (seemendamine).
Taimede viljastumine.
Katteseemnetaimedel toimub tavaliselt kaheliviljastumine. 
Seente viljastumine.
Enamikul seentel tähendab viljastumine gametangiumite (gametangiogaamia) või vegetatiivsete rakkude ühenemist (somatogaamia).
Loomakasvatus

Loomakasvatus ehk karjakasvatus on põllumajandusharude rühm, mis tegeleb koduloomade pidamisega. Inimene saab loomadelt piima, liha, villa, nahka, väetist jms. Loomi kasutatakse ka tööloomadena.
Teaduslikult uurib loomakasvatust loomakasvatusteadus ehk zootehnika.
Villis

Villis oli Nõukogude Liidus maastikuauto rahvapärane nimetus. 
Villisteks nimetati kõigepealt Teise maailmasõja ajal USA lendliisi abiprogrammi kaudu saadetud Willys-Overland Motorsi tehastes toodetud maastikuautosid Willys MB. Sõja jooksul saabus neid Nõukogude Liitu 51 503. Willys MB oli teedeta maastikul ja sõjaolukorras praktiline ja kasulik sõiduk. 
Sama maastikuauto eeskujul toodeti aastatel 1952–1972 Nõukogude Liidu Gorki-nimelises autotehases Willys MB modifitseeritud koopiat GAZ-69. Sarnasuse tõttu USA autoga hakati rahvasuus ka seda nimetama villiseks. GAZ-69 villis ja selle modifikatsioonid olid laialdaselt kasutusel sõjaväes, piirivalves, miilitsas, põllumajanduses, metsanduses jm.
Aastatel 1972–1985 toodeti Uljanovski autotehases uuendatud maastikuautot UAZ-469. Ka seda kutsuti rahvapäraselt villiseks.
Last.fm

Last.fm on veebisait ja suhtlusvõrgustik muusika kuulamiseks.
Saidi põhifunktsioonideks on internetiraadio, kus kuulaja saab ise muusikat valida, ning Last.fm'i kasutaja muusikakuulamise harjumustest põhjaliku statistika tegemine.
Last.fm pakub enda muusika soovitamise süsteemiga võimalust leida enda lemmikartistidele sarnaseid artiste ning sarnase muusikamaitsega inimesi. Last.fm'i lööklause on "The social music revolution".
Peale Last.fm'i pakub sarnaseid võimalusi veel Pandora Internet Radio.
Taimekasvatus

Taimekasvatus on põllumajandusharude rühm, mis tegeleb kultuurtaimede kasvatamisega.
Ron Anderson

Ron Anderson (18. oktoober 1945 San Francisco, California – 26. jaanuar 2024) oli USA laulja, kes esines USA telesaates "The Lawrence Welk Show" laulva kolmiku Gail, Ron ja Michael liikmena.
Ron õppis Bethany kolledžis Santa Cruzis ning töötas enne muusikukarjääri alustamist koorijuhina Oaklandis. Lauljakarjääri alustas ta gospelikvartetis. Vahepeal tegeles ta ka näitlemisega ning esines hiljem telesaadetes nagu "The Mary Tyler Moore Show", "The Young and the Restless" ja "The Tonight Show".
Ta tutvus Welki saate staari Gail Farrelliga 1977. aastal näitlejakursustel ning abiellus temaga kaks aastat hiljem. Anderson liitus Gailiga telesaates "The Lawrence Welk Show" 1980. aastal koos Michael Redmaniga, moodustades uue laulutrio Gail, Ron &amp; Mike. Kolmik saavutas kiiresti populaarsuse ning jäi saate üheks armastatuimaks koosseisuks kuni selle lõpuni.
Pärast saadet jätkas ta esinemist nii trio koosseisus, sooloartistina kui ka telesaatejuhina.
Ron Andersonil oli neli last: pojad Grant ja Jonathan esimesest abielust ning tütred Lauren ja Erin koos oma abikaasa Gailiga. Perekonna kodu asus Põhja-Californias.
Eesti käpalised

Eestis kasvab 37 liiki käpalisi, millele lisandub mitu alamliiki.
Kõik Eesti käpalised on looduskaitse all alates 1983. aastast. Eriti ohustatud ja I kaitsekategooriasse kuuluvad: lehitu pisikäpp, lääne-sõrmkäpp, puhtu sõrmkäpp ja rohekas õõskeel.
Ajalugu.
2003. aastal leiti saaremaa sõrmkäpp, mida kohati peetakse küll ka lääne-sõrmkäpa alamliigiks.
Varem arvati Eestis kasvavat Ruthe sõrmkäpp, aga 2005. aastal uurisid Puhtus kasvavat populatsiooni Pierre Delforge ja Carolus Adrianus Johannes Kreutz, kellest viimane kirjeldas seda eraldi liigina 2007. aastal, andes talle nimeks "Dactylorhiza vironii".
2015. aasta alguse seisuga arvati Eestis esinevat 35 liiki käpalisi koos kahe alamliigiga.
2021. aastal leiti Saaremaalt kasvamas leeder-sõrmkäpp ("Dactylorhiza sambucina"), mida varem loeti hävinuks.
Liigid.
Lisaks kasvab Eestis neli alamliiki:
Oletatavad liigid.
Eestis võimalikud, kuid praegu ühegi teadaoleva leiukohata liigid:
Koorifestival Tallinn

Koorifestival Tallinn on igal teisel aastal Tallinnas peetav festival, mis hõlmab kontserdisarja ja konkurssi. Festivali korraldab Eesti Kooriühing.
Tallinn 2005.
Grand prix – Voces Musicales (Eesti, dirigent Risto Joost)
Renessanss- ja barokkmuusika
19. sajandi romantism
Nüüdisaegne muusika
Žürii: Venno Laul (Eesti, žürii esimees), Stephen Layton (Inglismaa), Seppo Murto (Soome), Maris Sirmais (Läti), Gustaf Sjökvist (Rootsi).
Tallinn 2007.
2007. aasta festivali kunstiline juht oli Ants Soots.
Tulemused:
Grand Prix: Delaware’i Ülikooli Segakoor (USA, dirigent Paul D. Head)
Tallinn 2009.
Grand prix: tütarlastekoor Ellerhein
Laste- ja noortekoorid 
Mees- ja naiskoorid
Segakoorid
Kammerkoorid
Rahvamuusika
Kaasaegne muusika
Eripreemiad
Tallinn 2011.
Koorifestival Tallinn 2011 toimub 14.–17. aprillini. Festivali kunstiline juht on Hirvo Surva, festivali korraldab Eesti Kooriühing. Festivali kunstinõukokku kuuluvad: Heli Jürgenson, Triin Koch, Maarja Soone ja Ants Soots.
Tartu Rahvusvaheline Noortekooride Festival

Tartu Rahvusvaheline Noortekooride Festival on alates 2005. aastast igal teisel aastal Tartus peetav festival, kuhu kutsutakse kontserte andma kõrgetasemelisi noortekoore Eestist ja välismaalt.
2007. aasta 1.-4. veebruaril toimunud festivalil esinesid Kamer Lätist, Aukuras Leedust, Cantemus Ungarist ning Tallinna Muusikakeskkooli Kammerkoor, Tartu Noortekoor, Rapla koor Mitte-Riinimanda ja Miina Härma Gümnaasiumi segakoor.
Helena (Montana)

Helena on Ameerika Ühendriikide Montana osariigi pealinn ja Lewis and Clarki maakonna halduskeskus. 
Elanike arv oli 2012. aastal 29 134 ja 2020. aastal 32 091.
Linna ajalugu sai alguse Montana kullapalaviku ajal, Helena asutati 30. oktoobril 1864.
Al-Hufūf

Al-Hufūf on linn Saudi Araabia Ash-Sharqīyah' provintsis.
See on lähim linn Ghawari naftaväljale.
Kelgukoerad

"Kelgukoerad" oli Eesti kriminaalsari, mis oli Kanal 2 eetris alates 22. septembrist 2006 kuni 31. maini 2013. Sari on samanimelise telefilmi järg. Sari oli eetris reedeti kell 21.30.
Sarja režissöör on Raivo Maripuu, produtsent Toomas Kirss ning stsenaristid Eleonora Berg ja Laura Vilson (pseudonüümid, tegelikke autoreid pole avalikustatud).
Osatäitjad.
Neljateistkümnes hooaeg lõppes 31. mail 2013.
Sarja jaod.
1. HOOAEG. SÜGIS 2006
Karl Pärsimägi

Karl Pärsimägi (11. mai 1902 Võrumaa, Oe küla, Sika talu – 27. juuli 1942 Oświęcimi koonduslaager) oli eesti maalikunstnik.
Elulugu.
Karl Pärsimägi oli pärit talupoja perekonnast. 1919. aastal astus ta 17-aastaselt vastavatud Kunstiühingu Pallas kunstikooli. Ta õppis esialgu Konrad Mäe, seejärel Nikolai Triigi ja hiljem Ado Vabbe käe all. 1923. aasta kevad-suvel tegi ta Anton Starkopfi juhtimisel õppereisi Saksamaale.
1937. aasta Postimehest võib lugeda teadet, et neli Tartu kunstnikku, teiste hulgas Karl Pärsimägi, sõidavad üheks kuuks Pariisi. Ilmselt oli tal siiski algusest peale kavatsus jääda sinna kauemaks, mida võimaldas õppimine ja ahjukütjatöö kunstikoolis Académie de la Grande Chaumière. Majanduslike raskuste kiuste töötas kunstnik pingeliselt ning esitas 1939. aastal oma loomingu esimese kokkuvõtte Tallinna Kunstihoones niinimetatud kuue kunstniku näitusel. 
Hoolimata katsetest kodumaale tagasi pöörduda, jäi kunstnik II maailmasõja sündmustele jalgu. 1941. aastal Pärsimägi arreteeriti Gestapo poolt ning viidi Drancy koonduslaagrisse, sealt aga Oświęcimi koonduslaagrisse. Tema arreteerimise põhjuste kohta ei ole kindlat informatsiooni. Ta ei olnud juut, kuid ta võis proovida aidata mõnda juudist sõpra või kuuluda Prantsuse vastupanurühma, samuti võis põhjuseks olla seksuaalne sättumus. Kunstiajaloolane Mai Levin on nimetanud vahistamise põhjusena NSV Liidu kui Saksamaale vaenuliku riigi kodakondsust. Pärsimägi hukati järgmisel aastal.
Looming.
1930. aastate keskel harrastas muidu maalijana tegutsenud Pärsimägi puulõiget ning tegi ka värvisäravaid monotüüpiaid.
Pariisi perioodil avaldas Pärsimäele tugevat mõju Henri Matisse'i ja Paul Cézanne'i hilislooming, teda on nimetatud "Tartu Matisse'iks". Pärsimäe akvarellid on suureks kontrastiks tema jõulise joone ja koloriidiga maalidele. Akvarellid on maalitud õrnades ja pehmetes toonides, nagu pintsel oleks vaevalt värvi ja paberit puudutanud. Linnavaadete puhul köitsid teda Pariisi tuntuimad paigad ja ehitised, nii-öelda turismiobjektid. Maalitud seeria on jäädvustatud ühest ja samast paberiplokist tõmmatud lehtedele, mille Pärsimägi hiljem kodumaale saatis. Näib, et tema taotluseks oli jagada kodustega reisimuljeid ja Pariisi õhku, mille kiireks jäädvustamiseks oli akvarell sobivaim tehnika.
Lühikeseks jäänud elule vaatamata on Karl Pärsimäe loomingupärand ulatuslik. 1966. aastal ilmunud näitusekataloogis fikseeris kunstiteadlane Eha Ratnik üle 500 Pärsimäe teose, mille hulgas oli maale, akvarelle, joonistusi, monotüüpiaid ja puulõikeid.
Jerry Bruckheimer

Jerome Leon Bruckheimer (sündinud 21. september 1945 Detroitis) on USA filmi- ja teleprodutsent.
Tema produtseeritud telesarjade hulka kuuluvad "CSI kriminalistid", "Cold Case" ja "Without a Trace" ning filmidest on tuntuimad "Kaljukindlus", "Armageddon" ja "".
Eddie Murphy

Edward Regan Murphy (sündinud 3. aprill, 1961 New Yorgis) on Kuldgloobusega pärjatud ja Oscarile nomineeritud USA näitleja ja koomik.
Aastatel 1980–1984 tegi ta kaasa sketšisaates "Saturday Night Live". Tema tuntuimate filmirollide hulka kuuluvad osatäitmised filmides "Beverly Hills Cop", "Trading Places", "The Nutty Professor" ja "Dreamgirls". Roll filmis "Dreamgirls" tõi talle Kuldgloobuse parima meeskõrvalosatäitja kategoorias. 2023. aastal tunnustati Murphyt Cecil B. DeMille'i nimeline elutööauhinnaga.
Liina Roomet

Liina Roomet (sündinud Raunam; 5. märts 1957 Tallinn – 23. veebruar 2007 Tallinn) oli eesti keraamik, alates 1995. aastast Eesti Kunstnike Liidu ja Eesti Keraamikute Liidu liige.
Liina Roomet lõpetas 1975. aastal Tallinna 1. Keskkooli. Õpingud jätkusid 1976. aastal Eesti Riiklikus Kunstiinstituudis arhitektuuri erialal. Instituudi lõpetas ta 1982. aastal, olles vahepeal ümber spetsialiseerunud keraamika erialale. Tema loodusteemaline diplomitöö on siiani eksponeeritud Eesti Kunstiakadeemias.
Liina Roomet asus tööle kunstitoodete kombinaadi Ars keraamikaateljees, millega jäi seotuks oma elu lõpuni. Peamiselt kavandas ta toodangunäidiseid ja autoritöid. Tema loomingus on domineerivaks koobaltsinine maaling valgel pinnal.
Ta osales paljudel tarbekunsti- ja erialanäitustel. Tuntud on tema võistlustööd Tartu keraamikanäituselt (1983), Helsingi portselanitehase muuseumis korraldatud ARS-i keraamikanäituselt (1991) ja Eesti Keraamikute Liidu aastanäituselt ("Kann"; 1993).
Liina Roometi esimene isikunäitus leidis aset 1985. aastal Eesti Kunstnike Liidu maja reklaamakendel Tallinnas Võidu väljakul.
Ta suri pärast rasket haigust veebruaris 2007 ja tuhastati sama aasta 5. märtsil Pärnamäe kalmistu krematooriumis.
Isiklikku.
Tema isa oli professor Oskar Raunam, ema metallikunstnik Salme Raunam, õde metallikunstnik Ane Raunam.
Fjodor I

Fjodor I (vene "Фёдор I Иоаннович"; 31. mai 1557 – 6. jaanuar 1598) oli Vene tsaar aastatel 1584–1598, viimane tsaar Rjurikovitšite dünastiast.
Fjodor oli Ivan IV kolmas poeg, kes sai troonile seetõttu, et tema vanemad vennad hukkusid: Dmitri (vanem) uppus Moskva jõge ületades ning Ivani tappis vihahoos tema oma isa. Fjodori noorem vend Dmitri Ivanovitš hukkus aga kahtlastel asjaoludel 1591. aastal (vt artiklit Boriss Godunov).
Fjodorit on enamasti peetud vaimselt alaarenenud ning poliitikast mitte huvitunud meheks, kes pigem veetis aega palveid lugedes ja kirikukelli helistades. Reaalselt valitsenud tema ajal Fjodori naisevend Boriss Godunov. Viimasel ajal on asju aga ümber hinnatud ning Fjodoris on hakatud nägema suhteliselt edukat valitsejat, kes suutis lõpetada isa valitsemisaja lõpul riigis tekkinud kaose ning riigile mitmed alad tagasi võita (Täyssinä rahu 1595). Selle vaate järgi olnud Boriss Godunov üks ta peamisi abilisi, mitte aga tegelik valitseja. Vastupidisel arvamusel olid aga kaasaegsed diplomaadid, kes näiteks audientsi ei taotlenud tsaari, vaid Godunovi juures.
1589. aastal loodi Moskva patriarhaat, mis tähendas tsaaririigile olulist prestiiži tõusu. Fjodor kuulutati kogu maailma ainsaks kristlikuks tsaariks (ehk ainsaks tõeliseks valitsejaks, midagi sarnaselt Hiina keisriga).
Aastatel 1590–1593 peeti Venemaa-Rootsi sõda, mis lõppes Venemaale edukalt. Vallutati kogu Ingerimaa, sealhulgas Jaanilinn, Jam ja Koporje.
Fjodor abiellus Irina Fjodorovna Godunovaga. Sellest abielust sündis tütar Feodossia (1594), kes elas ainult 10 päeva.
1598. aastal suri Fjodor ootamatult. Et tal järeltulijaid polnud, siis lõppes temaga Rjurikovitšite dünastia. Tsaaritroonil sai tema järglaseks Boriss Godunov.
Mihhail I, kes 1613. aastal Romanovite dünastiale aluse pani, oli Fjodori ema Anastassia vennapoeg. Sellel sugulusel põhineski Romanovite õigus troonile.
Vale-Dmitri I

Vale-Dmitri I (ametlikult Dmitri Ivanovitš; vene Лжедмитрий I või Дмитрий Иванович; ladina Demetreus Imperator; 1580?–1606) oli Vene tsaar aastatel 1605–1606.
Vale-Dmitri väitis, et on Ivan Julma noorim poeg Dmitri. Ivan Julma surma järel Venemaad valitsenud Boriss Godunov, keda kahtlustati õige Dmitri kõrvaldamises 1591. aastal, väitis, et Vale-Dmitri on ärakaranud munk nimega Grigori Otrepjev. Vale-Dmitri polnud ainus, kes ennast "Segaduste ajal" imekombel pääsenud Dmitrina esitles.
Vale-Dmitrit toetasid mõjukad Poola aadlisuguvõsad. Võitmaks jesuiitide toetust troonitaotlustele, astus Vale-Dmitri 1604. aastal roomakatoliku usku. 1605. aastal kukutas Vale-Dmitri Poola ning üle tulnud Vene väeüksuste toel Fjodor Godunovi, kes oli Boriss Godunovi surma järel troonile tõusnud. Godunovid hukati, - välja arvatud printsess Ksenja, keda Vale-Dmitri pidas konkubiinina. Päris-Dmitri ema Maria Nagaja oli sunnitud Vale-Dmitri oma pojaks tunnistama.
1606. aasta mais abiellus Vale-Dmitri Poola aadli soost Marina Mniszechiga, kes säilitas oma katoliku usu, vihastades sellega õigeusu kirikut ja bojaare.
Vassili Šuiski juhitud vandenõulased kukutasid Vale-Dmitri 17. mail 1606. Vale-Dmitri tapeti, tema surnukeha põletati ja tuhk tulistati kahurist Poola suunas.
Vale-Dmitri I surma järel ilmus Poolast peagi uus isehakanu, kes nimetas end taas Dmitriks. Uue Vale-Dmitri väed jõudsid 1608. aasta suvel Moskva alla ja kuigi linna vallutada ei suudetud, jäid nad sinna mitmeks aastaks.
Hofgeismar

Hofgeismar on linn Saksamaa lääneosas Hesseni liidumaal Kasseli kreisis.
Liina Lindström

Liina Lindström (sündinud 24. juulil 1973) on eesti keeleteadlane. 
Haridus.
Lõpetas 1991. aastal Ülenurme Keskkooli, 1997. aastal Tartu Ülikooli bakalaureuseõppes ja 1999 magistriõppes eesti keele erialal. 2005. aastal kaitses Tartu Ülikoolis doktoriväitekirja teemal "Finiitverbi asend lauses. Sõnajärg ja seda mõjutavad tegurid suulises eesti keeles" (ilmunud sarjas "Dissertationes philologiae estonicae universitatis Tartuensis" 16. Tartu 2005).
Teadustöö.
2001–2010 töötas ta Tartu Ülikooli eesti keele õppetooli (osakonna) teadurina, alates 2010 töötab vanemteadurina ja alates 2016 ka eesti keele dotsendina. 2011–2013 juhatas filosoofia ja semiootika doktorikooli. 2013–2014 oli ka Turu Ülikooli teadur. Humanitaarteaduste ja kunstide valdkonna õppeprodekaan, alates 2018 juhatab digihumanitaaria ja infoühiskonna keskust.
Uurimisvaldkonnad: süntaks, eesti murded, dialektoloogia, murdesüntaks, keele muutumine, keele varieerumine, grammatika.
Eesti murrete korpuse koostajaid.
Kuulub Liivi Sõprade Seltsi, Emakeele Seltsi, Soome Keeleteaduse Ühingusse, Eesti Digitaalhumanitaaria Seltsi, ühingutesse Societas Luinguistica Europaea ja Digital Humanities in the Nordic Countries. On Eesti Kognitiivse Keeleteaduse Ühingu asutajaliige ja juhatuse liige, ajakirja Virittäjä toimetuskolleegiumi liige.
Isiklikku.
Tema õde on semiootik Kati Lindström, abikaasa keeleteadlane Pärtel Lippus.
Umberto II

Umberto II (15. september 1904 Racconigi – 18. märts 1983 Genf) oli Itaalia viimane kuningas 9. maist kuni 12. juunini 1946. 
15. detsembril 1969 nimetas tema poeg, endine kroonprints Vittorio Emanuele, end Itaalia kuningaks, leides et kuningatrooni vastupanuta loovutanud Umberto ei ole väärt olema Itaalia kuningliku perekonna pea.
Amedeo (Savoia hertsog)

Amedeo Umberto Constantino Giorgio Paolo Elena Maria Fiorenzo (27. september 1943 – 1. juuni 2021) oli Itaalia kuningliku prekonna liige ja Aosta hertsog.
Tema vanemad olid Aosta hertsog Aimone (1900–1948, 1941 valitud Horvaatia kuningaks Tomislav II nime all) ning Kreeka ja Taani printsess Irene (1904–1974). Pärast isa surma päris Amedeo tema hertsogitiitli. 
7. juulil 2006 kuulutas ta end Itaalia kuningliku perekonna peaks ja Savoia hertsogiks, põhjendades oma tegu endise kroonprintsi Vittorio Emanuele abiellumisega ilma Umberto II nõusolekuta 1969. aastal. Viimane Itaalia kuningas Umberto II oli surnud 1983. aastal ja seni oli tema poega Vittorio Emanuelet peetud üksmeelselt Itaalia kuningliku perekonna peaks.
Pärast Amedeo surma päris tema tiitli poeg Aimone.
Brežnevi doktriin

Brežnevi doktriin oli Nõukogude Liidu välispoliitiline doktriin alates Praha kevadest 1968. aasta augustis kuni 1989. aastani. 
Nõukogude Liidu Kommunistliku Partei Keskkomitee peasekretär Leonid Brežnev ütles oma kõnes Poola Ühinenud Töölispartei 5. kongressil 13. novembril 1968, et Nõukogude Liit takistab edaspidi kõigi vahenditega mõne riigi võimalikku väljaastumist Varssavi Lepingu Organisatsioonist ja katseid kõigutada kommunistide võimumonopoli ühes või teises riigis
Talcott Parsons

Talcott Parsons (13. detsember 1902 – 8. mai 1979) oli inglise päritolu USA teadlane, keda on peetud 20. sajandi tippsotsioloogiks.
Ta töötas Harvardi Ülikoolis.
Talcott Parsons on ühiskonna stratifitseerimisel lähtunud kolmest kriteeriumist:
Tunnustus.
Talcott Parsons valiti 1960. aastal Ameerika Filosoofiaseltsi liikmeks.
Väegrupp C

Väegrupp C (saksa keeles Heeresgruppe C) oli Teise maailmasõja ajal Saksa armees teeninud
väeüksus.
Ajalugu.
Moodustati 26. augustil 1939 Maini-äärses Frankfurdis. Väegrupp paigutati läänerindele Maginot' liini vastu. Pärast Maginot' liinist läbimurdmist ja Prantsusmaa alistumist viidi väegrupp 1940. aasta juuni jooksul tagasi Saksamaale. Enne kallaletungi Nõukogude Liidule nimetati väegrupp ümber väegrupiks Nord.
Moodustati uuesti 21. novembril 1943 samaaegselt Oberbefehlshaber Südwestiga. Väegrupi juhatus moodustati Oberbefehlshaber Südi (Luftwaffe) staabist ja saadeti Itaaliasse. Väegrupp kapituleerus 2. mail 1945.
Allunud armeeüksused.
Septembris 1939:
*7. armee
*1. armee
*5. armee
*Armeegrupp A
Oktoobris 1939:
*7. armee
*1. armee
Jaanuaris 1940:
*7. armee
*1. armee
Juulis 1940:
*1. armee
*12. armee
*2. armee
Septembris 1940:
*7. armee
*6. armee
*2. armee
*1. armee
Novembris 1940:
*2. armee
*11. armee
Jaanuaris 1941:
*2. armee
*11. armee
*3. tankigrupp
Mais 1941:
*18. armee
*16. armee
*4. tankigrupp
Detsembris 1943:
*10. armee
*14. armee
Aprillis 1944:
*10. armee
*14. armee
*Armeegrupp von Zangen
Augustis 1944:
*10. armee
*14. armee
*Armeegrupp Ligurien
Novembris 1944
*10. armee
*Armeegrupp Ligurien
Märtsis 1945:
*10. armee
*14. armee
*Armee Ligurien
Väegrupp D

Väegrupp D (saksa keeles "Heeresgruppe D") oli Teise maailmasõja ajal Saksa armee koosseisu kuulunud väeüksus.
Ajalugu.
Moodustati 25. oktoobril Prantsusmaal väegrupi C osadest. 15. märtsil 1941 väegrupp ühendati "Oberbefehlshaber Westiga". Ametlikult saadeti laiali 10. septembril 1944, kuid arhiivdokumentides eksisteerib väegrupp D kuni 1945 aasta alguseni. Moodustati uuesti 1945 aasta märtsist "Oberbefehlshaber Südist".
Alates 22.04.1945 loeti väegrupi D komandöri ka kogu Läänerinde komandöriks. Läänerinne asus siis peamiselt Saksamaal.
Allunud väeosad.
November 1940.:
*7. armee
*6. armee
*1. armee
Jaanuar 1941.:
*7. armee
*6. armee
*1. armee
Mai 1941.:
*7. armee
*6. armee
*15. armee
*Saksa garnisoniväed Hollandis
Juuni 1942.:
*1. armee
*7. armee
*Armeegrupp Felber
*15. armee
*Saksa garnisoniväed Hollandis
Juuni 1943.:
*Armeegrupp Felber
*1. armee
*7. armee
*15. armee
*Saksa vägede Hollandi komandantuur.
Mai 1944.:
*Armeegrupp G ("Armeegruppe G")
*Väegrupp B ("Heeresgruppe B")
*Tankigrupp West
*1. "langevarjurite" armee
Oktoober 1944.:
*Väegrupp G ("Heeresgruppe G")
*Väegrupp B ("Heeresgruppe B")
*XXV korpus
Detsember 1944.:
*Väegrupp G ("Heeresgruppe G")
*Väegrupp B ("Heeresgruppe B")
*Väegrupp H ("Heeresgruppe H")
*6. tankiarmee
Aprill 1945.:
*19. armee
*Väegrupp G ("Heeresgruppe G")
*11. armee
*24. armee
Eira

Eira on linnaosa Helsingi lõunaosas.
Linnaosa on tuntud rikaste elurajoonina. Seal asuvad ka mitmed välisriikide saatkonnad.
2012. aasta suveolümpiamängud

2012. aasta suveolümpiamängud olid XXX olümpiaadi suveolümpiamängud. 
Mängud toimusid 27. juulist kuni 12. augustini 2012 Suurbritannia pealinnas Londonis. Londonist sai esimene linn, kus olümpiamängud on toimunud kolm korda. Eelmised olümpiamängud Londonis toimusid 1908. ja 1948. aastal.
Teised kandideerinud linnad olid muu hulgas New York, Pariis, Moskva ja Madrid. 
Eesti lippu kandis avatseremoonial Aleksander Tammert, lõputseremoonial Heiki Nabi. Eesti delegatsioon oli esialgu 76-liikmeline: 34 sportlast ning 42 treenerit ja taustajõudude esindajat. Olümpiamängude avamise ajaks oli Eesti sportlaste arv vähenenud 32-ni. Vigastuse tõttu jäid eemale kümnevõistleja Mikk Pahapill ja tennisist Kaia Kanepi.
Kokku võttis olümpiamängudest osa 204 koondist.
Spordialad ja ajakava.
Olümpiamängude kavas oli 26 spordiala 39 distsipliinis. 
Eelmiste olümpiamängudega võrreldes arvati mängude kavast välja pesapall ja softpall. 
Esimest korda võistlesid naised poksis. Neil oli kolm kaalukategooriat. Samuti oli kavas tennise segapaarismäng. Viimati oli see olümpiamängudel kavas 1924. aasta mängudel. 
Avatseremoonia.
Avatseremoonia kandis pealkirja "Imede saared" ja selle lavastas filmirežissöör Danny Boyle. Avamispeol esinesid teiste hulgas Paul McCartney, Emeli Sandé, Rowan Atkinson Mr. Beanina, Daniel Craig James Bondina ja David Beckham.
Olümpiamängud avas Suurbritannia kuninganna Elizabeth II. 
Olümpiatule tõi staadionile Steve Redgrave ja selle süütasid seitse noort briti atleeti: Callum Airlie, Jordan Duckitt, Desiree Henry, Katie Kirk, Cameron MacRitchie, Aidan Reynolds ja Adelle Tracey. 
Olümpiavande andis sportlaste nimel Sarah Stevenson, kohtunike nimel Mik Basi ja treenerite nimel Eric Farrell.
Olümpiapark ja võistluspaigad.
Mängude jaoks ehitati Ida-Londoni endisse Stratfordi tööstusrajooni olümpiakülaga olümpiapark. 
Jalgpallistaadionid.
Jalgpalliturniiride (nii meeste kui ka naiste turniiri) finaalid peeti 90 000 pealtvaatajat mahutaval Wembley staadionil. Teised staadionid:
Yann Tiersen

Guillaume Yann Tiersen (sündinud 23. juunil 1970) on prantsuse pillimees ja helilooja.
Karl Eduard Sööt

Karl Eduard Sööt (26. detsember 1862 Lohkva küla – 1. september 1950 Tartu) oli eesti luuletaja.
Elukäik.
Tema vanemad olid veskirentnikud. Alghariduse sai ta Tartu Saksa Seminari algkoolist. Aastatel 1878–1881 õppis Tartu Kreiskoolis.
1886–1893 töötas Sööt Oleviku toimetuses arvepidaja ja toimetuse abijõuna. Aastatel 1893–1895 asutas ta Tartus raamatukaupluse, trükikoja ja kirjastuse. Selle omanikuks ja kirjastajaks oli ta 1914. aastani. Alates 1913. aastast oli vabakutseline kirjanik.
Aastatel 1921–1923 ajalehe Postimees vastutav toimetaja. 31. jaanuaril 1936 otsustas Vabariigi Valitsus osta Karl Eduard Söödi aresti all oleva varanduse – mööbli ja raamatukogu – 1000 krooni eest ja anda see talle üürile viieks aastaks kümne krooni eest aastas
Karl Eduard Sööt oli taimetoitlane.
Looming.
Tema varasemas loomingus on valdav talupoegliku realismi ja ühiskonnakriitika sugemetega kodu- ja isamaalüürika (näiteks "Aasa õied" I ja II, 1890 – 91; "Rõõm ja mure" 1894; "Saatus" 1899; "Mälestused ja lootused" 1903).
Hilisemas loomingus väärivad tähelepanu rahvamuistendite aineil loodud ballaadid (näiteks "Kodu" 1921; "Kuusirbi õsu" 1937).
Eesti lasteluule klassikasse kuulub paremik kogust "Lapsepõlve Kungla" 1923.
Luulenäide.
Kuidas ma luuletan
&lt;poem&gt;
 "Kullakene, istu minu ligi –
 Täna luuletada tahan ma,
 Anna oma käsi minu kätte,
 Siis on laule minul lõpmata!"
 Kuldne andis käe ja palus: "Kallis,
 Laula sellest, mis mu põues keeb!"
 Ei ma küsinud, mis on ta põues,
 Mis ta mulle laulusisuks teeb.
 Tema käsi õrnalt värisedes
 Ütles mulle seda isegi.
 Võtsin sule kätte, kirjutasin –
 Kirjutasin tema tundmusi.
 Ja mu laulukene – minu prohvet –
 Mis ta ilmutas mu silma ees? ...
 Hõõgav tuli – armutuli, valu,
 Imeline igatsus ta sees. – –
 Nõnda luuletan – ta käsi kaunis
 Alaliseks tundejuhiks mull’ –
 Laulan unustades aja, ruumi,
 Laulan päikseveerul, koidikul.
&lt;/poem&gt;
Esmakordselt ilmunud Sööt, K. E. 1890. "Aasa õied". Tartu: A. Grenzsteini trükikoda, lk 14.
Siinne variant – Sööt, K. E. 1946. "Valitud luuletused". Tallinn: RK “Ilukirjandus ja Kunst”, lk 9–10.
Mälestuse jäädvustamine.
Aastast 1988 antakse välja Karl Eduard Söödi lasteluuleauhinda.
Golden Glove Award

Golden Glove Award on auhind, mida antakse välja jalgpalli maailmameistrivõistlustel parimaks tunnistatud väravavahile. Kuni 2006. aastani kandis see nimetust Jašini auhind (inglise keeles "The Yashin Award") Nõukogude Liidu väravavahi Lev Jašini järgi, keda peetakse siiani üheks maailma parimaks väravavahiks, kuigi ta on juba surnud.
Mega FM

Mega FM oli 1996. aastal asutatud Eesti kohalik raadiojaam, mis alustas saadete edastamist 28. veebruaril 1997. Jaam tegutses sagedusel 96,6 MHz ja oli kuuldav umbes 30 km raadiuses Tallinna piires. Mega FM oli üks Eesti esimesi tantsumuusikaraadioid. Ehkki Mega FM-i on peetud ka ainsaks omaaegseks klubimuusikat edastavaks jaamaks, lõpetas Mega FM pärast paari aastat 12. detsembril 1998 tegevuse.
Mega FM-is olid tegevad mitmed hilisemad meedia- ja muusikategelased, raadio- ja telesaatejuhid: Sven Arusoo, Cool D, Elektra, Kristjan Hirmo, Alari Kivisaar, Urmas Kolsar, Meelis Meri, Toomas Puna, Taavi Tuisk ehk Dave Storm, Erlend Aav, Kaido Vare ja Sven Soiver, Marju Kaasik ning Siiri Mihkelson uudistetoimetajana.
Üks Mega FM-i asutajatest ja programmidirektor aastatel 1996–1997 oli Urmas Kolsar.
Mega FM kuulus Päikeseraadio ketti. Jaama omanik oli AS Mediainvest Holding, mis tänapäeval opereerib Eesti raadiojaamu Tele2 Power Hit Radio, Star FM ja Radio Volna.
Omolon (Tšuktšimaa)

Omolon (vene keeles "Омолон") on küla Venemaal Tšuktši autonoomses ringkonnas Bilibino rajoonis, Omoloni jõe kallastel. 
Praegust nime kannab küla alates 1960. aastast.
Kuni 1992. aastani oli Omolon sovhoosikeskuseks. Sovhoos koondas 15 ümbruskonna põhjapõdrakarja. Sovhoosi kadumisega tekkisid eraettevõtted. Karjatatavate põhjapõtrade arv langes 1998. aastaks 34 000-lt 9000-le.
2006. aastal elas külas 1050 inimest, kellest umbes 800 olid põliselanikud. 2010. aastal elas külas 841 inimest.
Sihtnumber on 686560.
Peeter Sink

Peeter-Adolf Sink (30. märts 1902 Pilistvere kihelkond – 31. mai 1957 Elva) oli eesti maalikunstnik, luuletaja, kultuuri- ja usutegelane.
Elulugu.
Peeter Sink sündis Viljandimaal Pilistvere kihelkonnas Soomevere külas. Isa jutustused Johann Kölerist äratasid erksa vaimuga luulemeelses poisis huvi kunsti vastu. 1919. aastal lõpetas ta Tallinna Kunsttööstuskooli maalikunsti erialal, olles õppinud Nikolai Triigi juhendamisel. 
Ta esines oma töödega mitmel näitusel. Kunstnikuna lähtus Peeter Sink koolis omandatud juugendlikust stiilist, aga ka dekoratiivsest "art déco"'st. Tema arvukad maastikumaalid on enamasti loodud vahetust looduselamusest, neis avaldub kunstniku tõsine vaimne hoiak ja talle omane poeesia. 
Peeter Sink võttis osa Eesti Vabadussõjast. Pärast usulist ärkamist pühendus ta alates 1920. aastast äratusjutlustaja ja misjonärina usulisele tegevusele. Ta oli aastast 1923 rahvusvahelise kristliku noorteliikumise Christian Endeavor (CE) reisisekretär (rändjutlustaja), ning aastatel 1926–1932 selle juht, hiljem Eesti pühapäevakoolide allianssliidu reisisekretär. Ta oli Eesti Kristliku Raudteelaste Ühingu asutaja aastal 1929 ja astus 1938. aastal Euroopa Kristliku Misjoni teenistusse. Tallinnas juhtis Peeter Sink koos Eugen Tanneriga evangeeliumi vennaste ühingu Saalemi kogudust. 
Enne teist maailmasõda ilmus tema sulest rohkelt vaimulikku noorsookirjandust ja kolm luulekogu ("Sügavuste helid", "Kõrveteel", "Varjude maal"), samuti tõlkeid ja artikleid. 
Ta on kirjutanud üle 500 luuletuse ja sama palju laulutekste, millest paljud viisistas tema abikaasa, helilooja Marje Sink. Peeter Sink andis välja kaks kaheosalist vaimulike laulude kogumikku, toimetas ajakirja Noorte Elu, jõulualbumit "Jõuluõhtu" ning traktaatlehte Võta ja loe!
1952. aastal haigestus Peeter Sink kopsutuberkuloosi. Viimased eluaastad veetis ta Elvas, kus oli aastatel 1955–1957 EELK Elva koguduse õpetaja. 
Isiklikku.
Tema õde Anna Kalamees oli eesti kopsuarst.
1930. aastal abiellus Peeter Sink Marje Gildemanniga, kes lõpetas Tallinna Konservatooriumis kompositsiooni ning koorijuhtimise klassi. Abielust sündis kaks poega: Tunne ja Kuldar. Abikaasa Marje viisistas mitu Peeter Singi luuletust ning abistas teda evangelistitöös.
Hum

Hum on asula Loode-Horvaatias, Roči ja Buzeti linna lähedal. See asub Istra poolsaarel Istra maakonnas Buzeti vallas.
Asulas elab 17 inimest. See on olnud Guinnessi rekordite raamatus kui väikseim linn maailmas. 
Linna on esmamainitud 1102. aastal. Linnaõigused sai 13. sajandil. Humi linn oli ajalooliselt väike kindluslinn ning seal on säilinud keskaegne linnaarhitektuur.
Humi kõrgeim punkt asub 349 meetri kõrgusel merepinnast.
C. S. Lewis

Clive Staples Lewis (tavaliselt kasutatakse nimekuju C. S. Lewis; 29. november 1898 Belfast – 22. november 1963 Oxford) oli briti kirjanik ja õpetlane. Ta on tuntud kristliku apologeetika, kirjanduskriitika, keskaja kirjanduse alaste tööde ja ilukirjandusteoste autorina.
23. aprillil 1956 abiellus C. S. Lewis (sõprade ja pere jaoks "Jack")
Helen Joy Davidman Greshamiga (18. aprill 1915 – 13. juuli 1960). Pärast Heleni surma kasvatas Lewis tema kahte poega (esimesest abielust) David ja Douglas Greshamit.
Tema ilukirjandusest on tuntud lasteraamatute sari "Narnia kroonikad". Esseedest on tuntud "Lihtsalt kristlus".
Aviaator – valguses ja varjus

"Aviaator – valguses ja varjus" (originaalpealkiri "The Aviator") on viie Oscariga pärjatud 2004. aasta draamafilm, mille lavastas Martin Scorsese. 
Film jutustab USA lennundusisa Howard Hughesi (Leonardo DiCaprio) elust ajavahemikul 1920–1940, mil Hughes lavastas ja produtseeris Hollywoodis filme ja testis piloodina oma uut õhusõidukit.
Sisu.
Howard Hughesi (Leonardo DiCaprio) leiutajast isa, kaasaegse puuri väljatöötaja, suri, kui Howard oli kõigest 18-aastane, jättes pojale suure osa oma firma varandusest. Pärast isa surma siirdus Hughes Los Angelesse, et hakata tööle Hollywoodi produtsendina.
Paljud tunnevad teda ka tema suhete pärast Hollywoodi näitlejate Katharine Hepburni (Cate Blanchett) ja Ava Gardneriga (Kate Beckinsale).
Inabe

Inabe on linn Jaapanis Mie prefektuuri põhjaosas. Asub Inabe jõe ääres.
Inabe on linn alates 1. detsembrist 2003.
Yokkaichi

Yokkaichi on linn Jaapanis Mie prefektuuri põhjaosas. Asub Ise lahe ääres.
Yokkaichi on linn alates 1897. aastast.
Yokkaichi on sadama- ja tööstuslinn, seal on auto-, keemia- ja tekstiilitööstuse ettevõtted ning portselanimanufaktuurid.
Suzuka

Suzuka on linn Jaapanis Mie prefektuuri põhjaosas. Asub Ise lahe ääres.
Linnas asub Suzuka ringrada, kus 1987–2006 korraldati Vormel 1 Jaapani Grand Prix' etappi. Alates 2007 toimub etapp üle aasta.
Suzuka on tähtis tööstuslinn ja raudteede sõlmpunkt.
Antiosake

Antiosake on elementaarosakese vastasosake, mille elektrilaeng ja teised kvantarvud on vastupidise märgiga (osake on omakorda antiosakese jaoks vastasosake). Antiosakese seisumass on osakese massiga võrdne.
Antiosakese omadused ja käitumine on analoogilised vastava osakesega. Näiteks võib antiprooton ühineda positroniga (antielektroniga) ja moodustada antivesiniku antiaatomi. Antiaatomid võivad moodustada antiaine ja antiainest võib koosneda terve universum või universumi osa. Kui antiainest koosnev teadlane teeks oma antiainest laboratooriumis katseid antiosakestega, saaks ta samasuguse tulemuse kui tema ainest koosnev teisik.
Siit tuleneb praeguse füüsika üks suuremaid vastuseta küsimusi: miks on universumis aine ja antiaine jaotus ebasümmeetriline? Alles laengupaarsuse jäävuse rikkumiste avastamine andis esimesed vihjed selle küsimuse võimalikule vastusele.
Osake ja tema antiosake annihileeruvad kokku põrgates ja kiirgavad footoneid. Kuna osakese ja antiosakese laengud (kvantarvud) on vastupidise märgiga, siis annihileerumise tulemusena on laengud jäävad. Footonid kannavad ära annihileerunud osakeste energia (nii momendist tuleneva kineetilise energia kui ka seisumassist tuleneva potentsiaalse energia). Energia jäävuse seadus on täidetud.
Antiosakesed tekivad looduslikult näiteks beetalagunemisel ja suure energiaga kosmiliste kiirte põrkumisel Maa atmosfääri ülemiste kihtide aatomitega. Nii loodud antiosakesed annihileeruvad kiiresti, põrkudes oma vastasosakesega.
Enamikul osakestest on oma antiosake. Praegu teadaolevalt on ainult footon (ja teoreetiliselt ka graviton) ilma antiosakeseta. Mõne osakese antiosake võib olla osakesest eristamatu. Sellised on näiteks kõik mesonid, mille koostises on sama kvargi kvargi-antikvargi paar.
Kumano

Kumano on linn Jaapanis Mie prefektuuri lõunaosas. Asub Kii poolsaarel Vaikse ookeani kaldal.
Nabari

Nabari on linn Jaapanis Mie prefektuuris. Asub sisemaal.
Viive Aasma

 
Viive Aasma (sünninimi Viive Paju; sündinud 18. detsembril ) on eesti suhtekorraldaja.
Ta õppis Tallinna 44. Keskkoolis, lõpetas 1990. aastal Tallinna Kunstiülikooli õhtuses õppes disaini ala ning õppis magistriõppes USA-s Nebraska-Lincolni Ülikoolis disaini alal. Ta töötas selle ülikooli juures assistendina.
Publikatsioone.
Viive Aasma on olnud Äripäeva "Suhtekorralduse käsiraamatu" üks autoreid.
Liikmesus.
Ta on Rotary klubi liige, klubi Tallinn International Rotary Club sekretär. Ta on ka Tallinna Toastmasters Clubi ja Magistrite Klubi liige.
Ta oli aastatel 2014–2017 Rahva Ühtsuse Erakonna liige.
Ta kuulus rahvuskala valimise eksperdikomisjoni.
311 (ansambel)

311 (inglise keeles loetakse "three eleven") on "rapcore"'i, punkmuusikat ja "reggae"'t viljelev USA ansambel. 
Ansambel loodi 1990 Nebraska osariigis Omahas.
2008. aasta Euroopa meistrivõistlused jalgpallis

2008. aasta Euroopa meistrivõistlused jalgpallis toimusid Austrias ja Šveitsis 7.–29. juunil 2008. Meistrivõistlusi võõrustas pärast 2000. aastat teist korda ühiselt kaks riiki. Lõppturniirile pääsesid peale korraldajate veel 14 riigi koondised, kes läbisid edukalt augustis 2006 alanud valikmängud. 
Euroopa meistriks tuli Hispaania, kes alistas finaalis Saksamaa 1:0.
Võistluskohad.
Mängud peeti kaheksal staadionil, millest neli asuvad Šveitsis ja neli Austrias. Avakohtumine toimus Baselis, finaal Viinis.
Negatiivne määratlus

Negatiivne määratlus on määratlus, mis viiakse läbi määratletava juures teatud tunnuseid või omadusi välistades. Sellist määratlemise viisi peetakse üldiselt kehvaks, kuna see on kaudne ega ütle midagi määratletava tegelike tunnuste kohta.
Negatiivset määratlemist kasutatakse peamiselt puhkudel, kus positiivset määratlust pole võimalik anda. Näiteks jumala negatiivseks määratluseks on, kui ütelda, et jumal on surematu, algusetu, lõputu, kohatu, ajatu jne.
Antonio Rosmini

Antonio Francesco Davide Ambrogio Rosmini Serbati (24. märts 1797 Rovereto, Trento provints – 1. juuli 1855) oli itaalia filosoof.
Ta oli Pier Modesto ja Giovanna dei Conti Formenti di Biacesa del Garda teine poeg.
Ta lõpetas Padova ülikooli õigusteaduse ja filosoofia alal ning ta ordineeriti 1821 Padovas preestriks.
Tal tekkis sügav kalduvus filosoofiale, milles teda julgustas Pius VII.
Aastal 1826 siirdus ta Milanosse, kus tal sugenes lähedane suhe Alessandro Manzoniga, kes tema kohta hiljem ütles: "ta on üks kuuest või seitsmest vaimust ("intelligenze"), kes kõige rohkem austavad inimsust ("umanità")." Tema kirjutisi imetlesid teiste seas ka Niccolò Tommaseo ja Vincenzo Gioberti, kellest samuti said tema sõbrad.
Aastal 1830 asutas ta Domodossolas "Istituto della Carità" kongregatsiooni, mille liikmeid hakati nimetama "rosminiani". Uue kongregatsiooni põhikirja, mis sisaldus raamatus, mida Rosmini kogu elu välja andis, kiitis 1839 heaks paavst Gregorius XVI.
Rosmini kuulutati 18. novembril 2007 õndsaks.
Circulus vitiosus

Circulus vitiosus [ts'irkulus vitsi'oosus] (ladina keeles sõna-sõnalt 'paha ring' või 'vigane ring', eesti keeles enamasti 'suletud ring' või 'nõiaring') on filosoofias ja loogikas eksimus mõtlemise reeglite vastu, mille puhul kasutatakse määratluses või tõestuses seda, mida alles hakatakse määratlema või tõestama.
Meditsiinis on "circulus vitiosus" kahe või enama üksteist põhjustava või võimendava haiguse koosesinemine. Sarnastes tähendustes pruugitakse "circulus vitiosuse" mõistet ka majandusteaduses ja sotsioloogias.
Filosoofia ja loogika.
Eristatakse termineid "circulus in definiendo" (ladina 'ring määratlemisel') ja "circulus in probando" või "circulus in demonstrando" (ladina 'ring tõestamisel'), millest esimene puudutab määratlemisel tehtud viga ehk ringmääratlust, teine tõestamisel tehtud viga ehk ringtõestust.
"Circulus in definiendo" puhul tekib määratluses soovimatu ring ja määratlus ebaõnnestub, sest määratluses kasutatud aga meile tundmatu määratletava mõistmiseks tuleb meil vaadata selle määratletava määratlust, milles on taas kasutatud seda alles määratletavat, mille mõistmiseks tuleb vaadata sedasama määratlust ja nii lõpmatuseni.
New Yorgi Cosmos

New Yorgi Cosmos (aastail 1977–1978 nimega Cosmos) oli Ameerika jalgpalliklubi, mis tegutses aastatel 1971–1985.
Klubi mängis Põhja-Ameerika Jalgpalliliigas. Klubi asus New Yorgis ja selle äärelinnades. 
Aastatel 1975–1977 mängis klubis Pelé.
Hermeneutiline ring

Hermeneutiline ring ehk mõistmise ring on tõestamisel või määratlemisel tekkiv ring, mida käsitletakse hermeneutilisest aspektist positiivsena.
Laiemas tähenduses on hermeneutilise ringi tunnistamine tekstide tõlgendamise puhul eelduseks nende käsitlemisele terviklikuna, arvestades nende ajaloolist, tekstiloolist, mõisteloolist jne horisonti, st laiemat konteksti. Tekstide tõlgendamise puhul pole võimalik määratleda teksti seoseid selle horisondiga lõplikult, vaid alati jäävad tõlgendusse sisse teatud iseendastmõistetavused, millele on omane, et need on määratletud ringmääratluste kaudu. Erinevalt traditsioonilise loogika vaatenurgast, mille järgi ringmääratlused on soovimatud või isegi halvad ("vitiosus"), leiavad hermeneutilise ringi eestkõnelejad, et ring määratluses ei pruugi olla halb, vaid ringi sisenedes ja seda läbi käies ring kontsentreerub ja fokuseerub ning sel viisil saab tõlgendamise tulemuseks olla teksti mõistmine selle horisondist lähtuvalt.
Hermeneutilise ringi vältimatust tõlgendamisel põhjendatakse sellega, et meil on tõlgendatavast alati olemas eelteadmine või eelarvamus, mille pinnalt me midagi tõlgendama asume. Seda eelarvamust pole võimalik kõrvale jätta või mõne positiivse määratlusega tühistada, vaid pigem on tõlgendamise protsess selline, mille käigus uued teadmised põimitakse juba olemasolevate sisse ning selle käigus toimub eelarvamuste revideerimine. See on aga tsükliline protsess, eelarvamused tühistatakse või kinnitatakse tõlgendamise mitmendal ringil hermeneutilise struktuuri selginemise tõttu, aga mitte ühemõttelise deduktsiooni kaudu. Sestap on loomulikus keeles kirjutatud mitteformaalsete tekstide, näiteks kirjanduse, ajaloo jms tõlgendamisel hermeneutiline ring vältimatu.
Hermeneutilise ringi ideed seostatakse juba Friedrich Daniel Ernst Schleiermacheriga, selle käsitluste poolest on aga eelkõige tuntud Martin Heidegger, kes püüdis anda hermeneutilise ringi mõistele ontoloogilist tähendust, ja Hans-Georg Gadamer, kelle filosoofia läbi on hermeneutilise ringi mõiste saanud humanitaarteadustes üldaktsepteerituks.
Klagenfurt am Wörthersee

Klagenfurt am Wörthersee on linn Austrias, Kärnteni liidumaa pealinn. Asub Wörthersee kaldal Sloveenia piiri lähedal. Linn on ümbritsetud kuni 1000 m kõrguste mägedega.
Linna asutas Kärnteni hertsog ja seda on esmamainitud 12. sajandil, kuid see kannatas pidevate üleujutuste all. 1246. aastal asutati linn uuesti looduslikult sobivamas kohas ja sai 1252 linnaõigused. 1514 hävis linn peaaegu täielikult tulekahjus. 1809. aastal laskis Napoleon purustada linnamüürid, jättes alles vaid lühikese lõigu. 1863. sai linn raudteeühenduse.
Klagenfurt on tähtis kultuuri- ja tööstuskeskus. Linnas asub Hypo Group Arena jalgpallistaadion.
Klagenfurtis on sündinud Robert Musil ja Ingeborg Bachmann.
Aafrika Liit

Aafrika Liit on 55 Aafrika riigist koosnev organisatsioon, mis asutati 2002. aastal Aafrika Majandusühenduse ja Aafrika Ühtsuse Organisatsiooni õigusjärgse järeltulijana. Liidu eesmärgiks on tagada Aafrikas demokraatia, inimõigused ja jätkusuutlik majandus ning integreerida Aafrika riike majanduslikult ja poliitiliselt.
Aafrika Liit on mõeldud olema tõhusam organisatsioon kui Aafrika Ühtsuse Organisatsioon. Integratsiooni tulemuste seas näeb liit muu hulgas ühtset valuutat, ühtseid kaitsejõudusid ja riiklikke institutsioone. Kavas on rajada ühine keskpank ja kohus. 
Organisatsiooni põhikirjas on põhimõtetena sätestatud riikide suveräänsus, olemasolevate piiride austamine, inimõiguste austamine, Aafrika solidaarsus, koostöö koordineerimine ning vastutus sõja ja näljahäda vastu võitlemise eest. Erinevalt Aafrika Ühtsuse Organisatsioonist pole sätestatud siseasjadesse mittesekkumist. Aafrika Liidul on rahu- ja julgeolekunõukogu, mis sanktsioneerib jõu kasutamise. 
2004. aastast alates tegutseb Aafrika Liidu rahuvalvemissioon Dārfūris, liit on osalenud ka mitmetel teistel rahuvalvemissioonidel oma kontinendil, näiteks Burundis (kevadel 2003), Elevandiluurannikul ja Sudaanis. 
Aastal 2003 sõlmiti korruptsioonivastane lepe. 
Aafrika Liidu peakorter on Addis Abebas (Etioopias), kus riikidel on alalised esindajad (suursaadikud), ja selle tähtsaim võimuorgan on Aafrika Liidu Assamblee (tippkohtumine). Panaafrika Parlament pidas esimese istungjärgu septembris 2004. Afrika Liitu juhib esimees, kelle ametiaeg on 1 aasta ja kelleks on mõne liikmesriigi riigipea või valitsusjuht. Organisatsiooni igapäevatööd korraldab peasekretär. Esimene peasekretär oli endine Elevandiluuranniku välisminister Amara Essy.
Eesti esimene suursaadik Aafrika Liidu juures Paul Teesalu astus ametisse 22. aprillil 2013.
Liikmed.
Aafrika Liit hõlmab peaaegu kõiki Aafrika riike. Maroko lahkus Aafrika Ühtsuse Organisatsioonist 1984. aastal protestiks Lääne-Sahara liikmeks võtmise vastu ega astunud Aafrika Liitu. 2009. aastal peatati Madagaskari liikmesus, 2012. aastal Mali ja Guinea-Bissau liikmesus.
Aastal 2008 peatati Guinea liikmesus, 2009. aastal Eritrea liikmesus ning 2010. aastal Nigeri liikmesus, kuid nende liikmesus hiljem taastati. Nigeri liikmesus peatati taas 2023. aasta 22. augustil.
29. juulil 2011 sai liidu 54. liikmeks Lõuna-Sudaan.
Nancy

Nancy on linn Prantsusmaal Grand Esti piirkonnas, Meurthe-et-Moselle'i departemangu keskus. Asub Meurthe'i jõe kaldal.
Ajalugu.
Tuntud isikutest on Nancys sündinud Saksa-Rooma keiser Franz I ja ajaloolane Lucien Febvre.
Sõpruslinnad.
Nancyl on 8 sõpruslinna:
Paimio

Paimio on linn Soomes Päris-Soome maakonnas. Asub Paimionjoki ääres.
Paimio on linn 1997. aastast alates.
Linnas asub Alvar Aalto projekteeritud Paimio sanatoorium (praegu kopsu- ja sisehaiguste haigla).
Paimio sõprusvald Eestis on Audru vald.